Протекција (комедија у пет чинова)/64
IV

САВА САВИЋ, ЈУЛКА

САВА САВИЋ (Виче с поља): Космајска улица број 124! (Улази) Добар дан! 
ЈУЛКА: Добар дан желим!
САВА САВИЋ: Дакле, молим вас, мени је потребно једно објашњеше... Ви дакле кажете да сам ја ваш муж?
ЈУЛКА (Изненађена): Али, господине!...
САВА САВИЋ: Молим лепо, ви дакле кажете да сте моја жена?
ЈУЛКА: Господине, дозволите, ви сте се вероватно помели!...
САВА САВИЋ: Нисам се ја помео. Ово је Космајска улица број 124.
ЈУЛКА: Али ипак, ако сте имали шта у овој кући, онда сте требали мало пажљивије да се понашате.
САВА САВИЋ: Пажљивије? Па лепо, ево понашаћу се пажљивије. Ја сам дакле Сава Савић, ђумрукџија, нежењен.
ЈУЛКА: Ја сам Јулка Кукићева, кћи Аћима Кукића, председника окружног суда, неудата.
САВА САВИЋ: Е, па кад сте ви неудати, а ја нежењен, како је то испало да смо ја и ви муж и жена?
ЈУЛКА (Увређена): Извините, господине, али ја вас потпуно не разумем. Изволите сачекати мога оца и разговорите се са њиме. Он ће ваљда умети да вам објасни то што ја не умем. (Оде).

Протекција (комедија у пет чинова)